**Doložka zlučiteľnosti**

**právneho predpisu s právom Európskej únie**

**1. Navrhovateľ právneho predpisu:** Ministerstvo životného prostredia Slovenskej republiky

**2. Názov návrhu právneho predpisu:** Návrh nariadenia vlády, ktorým sa mení a dopĺňa nariadenie vlády Slovenskej republiky č. 269/2010 Z. z., ktorým sa ustanovujú požiadavky na dosiahnutie dobrého stavu vôd v znení nariadenia vlády SR č. 398/2012 Z. z., ktorým sa mení a dopĺňa nariadenie vlády Slovenskej republiky č. 269/2010 Z. z., ktorým sa ustanovujú požiadavky na dosiahnutie dobrého stavu vôd

**3. Predmet návrhu právneho predpisu je upravený v práve Európskej únie**

1. *primárnom práve*

v hlave XX Životné prostredie Zmluvy o fungovaní Európskej únie (Ú. v. ES C 202, 7.6.2016) v platnom znení.

1. *sekundárnom práve*

v smernici Rady 1991/271/EHS z 21. mája 1991 o čistení komunálnych odpadových vôd (Ú. v. ES L 135, 30.5.1991), Gestor MŽP SR

1. *nie je upravený v judikatúre Súdneho dvora Európskej únie*

**4. Záväzky Slovenskej republiky vo vzťahu k Európskej únii:**

a) lehota na prebratie smernice alebo lehota na implementáciu nariadenia alebo rozhodnutia Smernica bola transponovaná v súlade pôvodne ustanovenými termínmi.

b) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

- Porušenie č. 2016/2191 – z dôvodu nesplnenia povinnosti určitých článkov smernice Rady 91/271/EHS z 21. mája 1991 o čistení komunálnych odpadových vôd je úprava ustanovení, týkajúca sa individuálnych a iných primeraných systémov, medzi ktoré patria aj malé čistiarne odpadových vôd do 50 ekvivalentných obyvateľov

c) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

- nariadenie vlády Slovenskej republiky č. 269/2010 Z. z., ktorým sa ustanovujú požiadavky na dosiahnutie dobrého stavu vôd v znení nariadenie vlády Slovenskej republiky č. 398/2012 Z. z.,

zákon č. 364/2004 Z. z. o vodách a o zmene zákona SNR č. 372/1990 Zb.   
- o priestupkoch v znení neskorších predpisov (vodný zákon) v znení neskorších predpisov

**5. Návrh právneho predpisu je zlučiteľný s právom Európskej únie:**

- úplne